Na temelju članka 391. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 90/10, 143/12, 152/14, 81/15 i 94/17), članka 68. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/18 i 144/20), članka 27. Statuta Općine Karlobag («Županijski glasnik « Ličko-senjske županije broj: 14/09, 8/13, 17/13 i 11/21), Odluke o davanju u zakup poljoprivrednog zemljišta u vlasništvu Općine Karlobag Općinskog vijeća Općine Karlobag raspisuje se dana 05.04.2024.

JAVNI NATJEČAJ O DAVANJU

U ZAKUP POLJOPRIVREDNOG ZEMLJIŠTA U VLASNIŠTVU OPĆINE KARLOBAG

Raspisuje se i provodi natječaja za zakup poljoprivrednog zemljišta u vlasništvu Općine Karlobag na području katastarske općine Cesarica Nova na području Općine Karlobag.

Poljoprivredno zemljište koje je predmet natječaja namijenjeno je za zakup, za ratarsku i stočarsku proizvodnju, na vrijeme – 20 (dvadeset) godina, računajući od datuma zaključenja Ugovora o zakupu poljoprivrednog zemljišta i odnosi se na sljedeće katastarske čestice:

|  |  |  |  |  |
| --- | --- | --- | --- | --- |
| Redni broj | Naziv katastarske čestice | Broj katastarske čestice | Narav | Površina/ m2 |
| 1. | PAŠNJAK  NOVI TOR | 4698 | PAŠNJAK | 54533 |
| **UKUPNO** | | |  | 54533 |

## 2. Početna zakupnina poljoprivrednog zemljišta, a koja je utvrđena na temelju Uredba o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture (NN 89/18) iznosi:

## za pašnjak 25.62 €/h godišnje

3. Pravo sudjelovanja u natječaju imaju:

* + fizičke osobe državljani Republike Hrvatske,
  + pravne osobe registrirane u Republici Hrvatskoj,
  + strani državljani sukladno pozitivnim propisima Republike Hrvatske.

Ponuditelji su obavezni uplatiti 20% ukupne početne cijene navedenih čestica radi ozbiljnosti ponude i to na žiro račun Općine Karlobag [**HR**](https://comnet.pbz.hr/PbzComnetWeb/stateAndTransactions/userAccountState.html)**5623900011817800009**, model HR67 s pozivom na broj OIB uplatitelja.

1. Ponude se podnose u pisanom obliku, na hrvatskom jeziku i latiničnom pismu.
2. Rok za dostavu ponude je do zaključno osmog dana od dana objave natječaja u 11 sati.
3. Ponude se dostavljaju na adresu: Općina Karlobag, Trg dr. Franje Tuđmana 2, 53288 Karlobag, u zatvorenoj omotnici, s naznakom „PONUDA ZA ZAKUP POLJOPRIVREDNOG ZEMLJIŠTA U VLASNIŠTVU OPĆINE KARLOBAG*“.*
4. Otvaranje zaprimljenih ponuda nije javno, a izvršiti će se u sjedištu općinske uprave Općine Karlobag.
5. Pisana ponuda mora sadržavati:
   1. popunjeni i potpisani obrazac ponude za zakup poljoprivrednog zemljišta,
   2. izvod iz sudskog, obrtnog ili drugog registra ne stariji od 30 dana računajući od dana objave ovog natječaja,
   3. preslika osobne iskaznice ili domovnice za fizičke osobe državljane Republike Hrvatske, odnosno odgovarajući dokaz o stranom državljanstvu,
   4. izjava o prihvaćanju plaćanja godišnjeg iznosa zakupnine jednokratno najkasnije do dana uvođenja u posjed,
   5. ponuđenu zakupninu poljoprivrednog zemljišta u kn/ha zemljišta iz ovog javnog natječaja, upisanu brojkama i slovima, a koja ne može biti manja od početne zakupnine predviđene ovim javnim natječajem,
   6. dokaz o uplati jamčevine;

9. Odluku o odabiru ponuditelja donosi Općinsko vijeće Općine Karlobag, o čemu će svi podnositelji ponuda biti pisanim putem obaviješteni.

10. Za odabir ponuditelja iz ovog natječaja, općinsko vijeće utvrđuje kriterij, a to je:

- najviša ponuđena zakupnina uz ispunjenje uvjeta iz ovog javnog natječaja.

U slučaju da dva ili više ponuditelja imaju istu ponuđenu zakupninu, prednost kod zakupa poljoprivrednog zemljišta imat će onaj ponuditelj čija ponuda je zaprimljena ranije.

Pravo prvenstva pri dodijeli zakupa imaju:

a) nositelj obiteljskoga poljoprivrednog gospodarstva ili vlasnik poljoprivrednog obrta koji u trenutku podnošenja ponude nije napunio 41 godinu, upisan je u Upisnik poljoprivrednika najmanje jednu godinu do objave javnog natječaja i koji ima prebivalište ili sjedište ili proizvodni objekt u funkciji poljoprivredne proizvodnje na području Općine Karlobag najmanje jednu godinu do objave javnog natječaja.

b) nositelj obiteljskoga poljoprivrednog gospodarstva koji se bavi poljoprivrednom proizvodnjom kao primarnom djelatnošću upisan u Upisnik poljoprivrednika, ima sjedište ili proizvodni objekt u funkciji poljoprivredne proizvodnje na području Općine Karlobag najmanje jednu godinu do objave javnog natječaja.

c) fizičke ili pravne osobe koje imaju prebivalište ili sjedište ili proizvodni objekt u funkciji poljoprivredne proizvodnje na području Općine Karlobag najmanje jednu godinu do objave javnog natječaja.

e) zadruge i trgovačka društva registrirana za obavljanje poljoprivredne djelatnosti i upisana u Upisnik poljoprivrednika najmanje tri godine do objave javnog natječaja.

1. Nepravodobne, nepotpune i nejasne, ponude koje nisu sukladne ovom natječaju, kao i ponude s ponuđenim iznosom nižim od utvrđene početne zakupnine, neće se razmatrati.
2. Odabrani ponuditelj dužan je sklopiti ugovor o zakupu poljoprivrednog zemljišta s Općinom Karlobag u roku od **8** dana računajući od dana dostave Odluke o odabiru, kojim ugovorom će se regulirati međusobna prava i obveze između ugovornih strana.
3. Na osnovi sklopljenog ugovora o zakupu poljoprivrednog zemljišta zakupnika se uvodi u posjed u roku od 30 dana od dana sklapanja ugovora.
4. Ponuda ponuditelja ne može iznositi više od dvostruke cijene početne cijene zakupnine te nije dozvoljena zajednička ponuda ponuditelja.
5. Općinsko vijeće zadržava pravo poništiti natječaj bez posebnog obrazloženja i bez snošenja novčanih i svih drugih eventualnih posljedica, kao i ne prihvatiti niti jednu zaprimljenu ponudu.

OPĆINA KARLOBAG